Diari Oficial de la Generalitat Valenciana


Sumari del DOGV 5264, del 23-05-2006 (2006/5743)

Acord de 6 de març de 2006, de la Comissió Territorial d'Urbanisme de València, relatiu a la taxació conjunta constitució patrimoni PCO a Siete Aguas.
------------------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/5743


Organisme emissor
:   Conselleria de Territori i Habitatge

Tipus de document
:   Anunci

ACORD de 6 de març de 2006, de la Comissió Territorial d'Urbanisme de València, relatiu a la taxació conjunta constitució patrimoni PCO a Siete Aguas. [2006/X5743]  
En relació amb l'expedient remés per la Conselleria d'Empresa, Universitat i Ciència, la finalitat del procediment és disposar de terrenys per a la creació d'un polígon industrial perquè puguen establir-se indústries i serveis per a la zona, sobre la qual hi ha una important demanda de sòl qualificat d'aquest tipus. La reserva de l'àrea afectada no estava prevista en les normes subsidiàries del municipi, per la qual cosa es va efectuar a través del citat Pla especial, tal com possibilita l'article 99 de la Llei 6/1994. La dita reserva es va efectuar per a legitimar-hi l'expropiació d'immobles i la destinació d'aquest sòl, una vegada aprovat el pertinent planejament, serà el d'usos d'interés públic, en preveure's la promoció de sòl urbanitzat per a atendre demandes socials relatives a l'ocupació i la industrialització; es destaquen els següents antecedents i fonaments jurídics:  
Antecedents  
U. El conseller d'Indústria, Comerç i Turisme, mitjançant una resolució adoptada el 5 de febrer de 2003 va acordar aprovar el projecte d'expropiació per taxació conjunta, i sotmés a informació pública per acord del ple d'eixa mateixa data i publicat en el DOGV núm. 4445 de 21 de febrer de 2003; en el BOP núm. 55 del 6 de març de 2003 i publicat en el diari El Mundo del 21 de febrer de 2003. Igualment va ser notificat individualment als propietaris de les finques afectades. Durant el termini d'exposició pública s'han presentat diversos escrits d'al·legacions, que han sigut informades per l'administració actuant en el seu acord de data 31 de gener de 2005.  
Dos. El projecte consta de relació de finques i descripció de béns i drets afectats, plànols en què es determina l'àmbit territorial, amb fixació raonada del preu dels immobles i fulls de preu just individualitzats, per la qual cosa està complet i compleix el que estableix l'art. 135 del Text refós de la Llei del sòl de 1976.  
Tres. Siete Aguas compta amb normes subsidiàries que van ser aprovades definitivament per la Comissió Territorial d'Urbanisme en data 28 de juny de 1988.   
Quatre. L'objecte del present expedient, és el procediment expropiatori per taxació conjunta amb la finalitat de disposar de terrenys per a la creació d'un polígon industrial perquè puguen establir-se indústries i serveis per a la zona, sobre la qual hi ha una important demanda de sòl qualificat d'aquest tipus. La reserva de l'àrea afectada no estava prevista en les normes subsidiàries del municipi, per la qual cosa es va efectuar a través del citat Pla especial, tal com possibilita l'article 99 de la Llei 6/1994. La dita reserva es va efectuar per a legitimar-hi l'expropiació d'immobles i la destinació d'aquest sòl, una vegada aprovat el pertinent planejament, serà el d'usos d'interés públic, en preveure's la promoció de sòl urbanitzat per a atendre demandes socials relatives a l'ocupació i la industrialització.  
Cinc. Durant la tramitació de l'expedient es va sol·licitar informe, amb data d'eixida 20 de febrer de 2003, a la Gerència Regional del Cadastre de la Delegació del Ministeri d'Economia i Hisenda.   
En data 5 de gener de 2006, va entrar en aquest Servei Territorial de Planificació i Ordenació Territorial de València l'esmentat informe, en el qual, en resum, s'indica el següent:  
Quant a la valoració del sòl ha d'efectuar-se seguint els criteris de l'art. 26 de la citada Llei 6/1998, per estar classificat com a sòl no urbanitzable i urbanitzable no programat. En el projecte de referència s'apliquen els dos mètodes descrits en l'article, perquè es compara amb valors aplicats en expropiacions de diverses administracions en la zona per al mateix tipus de sòl, amb valors fixats pel Jurat Provincial d'Expropiació, amb els valors mitjans del preu de la terra de l'estadística de la Conselleria d'Agricultura i amb els preus mitjans de mercat utilitzats per la Conselleria d'Hisenda en la comprovació de valors per a transmissions patrimonials. També es fa un estudi de mercat. D'altra banda, es capitalitzen les rendes agrícoles del sòl. Després d'efectuar aquests càlculs, es proposa aplicar valors superiors als obtinguts.  
En conseqüència, els criteris de valoració del sòl del projecte de taxació conjunta de referència es consideren conformes als fixats per la Llei 6/1998.  
Quant a la valoració de les edificacions i plantacions no hi ha construccions que s'han de valorar.  
Pel que fa a les plantacions s'efectua la valoració segons indica l'art 31.1 de la Llei 6/1998 ja que encara que no es realitza amb independència del sòl, es té en compte en la determinació del valor del terreny. També es valoren les collites pendents, segons indica l'art 45 de la Llei d'expropiació forçosa.   
A les valoracions resultants se'ls ha aplicat el premi d'afecció del 5% que estableix l'art 47 de la Llei d'expropiació forçosa.  
Sis. La Comissió Informativa de la Comissió Territorial d'Urbanisme de València, en sessió celebrada el 27 de febrer de 2006, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme conforme al que estableixen els apartats del 6 al 8 de l'article 202 del Reglament de gestió urbanística, aprovat pel Reial Decret 3.288/1978, de 25 d'agost (en endavant RGU) i en l'article 10.e) del Reglament dels òrgans urbanístics de la Generalitat, aprovat per Decret 201/2003, de 3 d'octubre, del Govern Valencià.  
La resolució d'aprovació definitiva de la Comissió Territorial d'Urbanisme ha de limitar-se a un mer control de legalitat, sense valoració alguna de l'oportunitat del projecte i al mateix temps, la intervenció d'aquest òrgan serà sense perjudici de la ulterior actuació del Jurat Provincial d'Expropiació, que serà el que en última instància, si existira oposició dels expropiats, resoldrà sobre el preu just. Així les coses, la intervenció de la Comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.  
L'article 23 de la Llei 6/1998, de 13 d'abril, sobre règim del sòl i valoracions (en endavant LRSV) disposa que .als efectes d'expropiació, les valoracions del sòl s'efectuaran d'acord amb els criteris establits en la present llei, siga quina en siga la finalitat que la motive i la legislació, urbanística o d'un altre caràcter, que la legitime.. D'aquesta manera, en eixe simple control de legalitat que ens ocupa, del que es tractarà fonamentalment és de comprovar l'adequació del projecte a aquesta llei i a la normativa complementària d'aquesta.  
Segon. L'expedient s'ha tramitat conforme al que estableixen els articles 138 i següents del Text refós de la Llei del sòl de 1976, per la qual cosa s'han complit les garanties procedimentals exigibles.  
La STC de data 11 de juliol de 2001 declara inconstitucional l'art. 38 de la Llei del règim del sòl i valoracions, en el qual es regulava que, en la tramitació de les expropiacions per taxació conjunta, el pagament o el depòsit de l'import de la valoració establida per l'òrgan competent en aprovar el projecte d'expropiació habilitarà per a procedir a l'ocupació de la finca. No obstant això, i en virtut de la declaració d'inconstitucionalitat de la disposició derogatòria del Text refós de la Llei del sòl 1992 (efectuada per la STC 61/1997) que derogava la Llei del sòl de 1976, s'ha rehabilitat aquest text legal, en l'art. 138 del qual es recull el mateix contingut legal que en l'inconstitucional art. 38. Per tant, en defecte de regulació autonòmica, i per raó de la clàusula residual de l'art. 149.3 de la Constitució, el procediment de taxació conjunta serà el regulat per l'art. 138 de la Llei del sòl de 1976.  
Tercer. La tramitació de l'expedient no ha sigut correcta, en faltar la publicació del projecte en el Boletín Oficial del Estado, perquè únicament es va procedir a la informació pública, per mitjà d'inserció d'edicte en el butlletí oficial de la província en el DOGV i en un diari no oficial de la província, amb la qual cosa s'incomplix el que establix l'article 202.3 del Reglament de gestió urbanística, que exigix la publicació en el BOE. No obstant això, la Comissió Territorial d'Urbanisme considera que pot acceptar-se la interpretació de no resultar exigible la publicació en el BOE, atés que s'ha practicat la publicació en el DOGV.  
D'altra banda, el projecte ha d'entendre's complet d'acord amb el que establix l'article 135 del TRLS de 1976.  
Quart. La valoració del sòl ha d'efectuar-se seguint els criteris de l'article 26 LRSV per tractar-se de sòl no urbanitzable i urbanitzable no programat.  
Cinqué. Tal com disposa l'article 203.1 RGU, la resolució de la Comissió Territorial d'Urbanisme implicarà la declaració d'urgència de l'ocupació dels béns i drets afectats.  
A la vista de tot allò adés esmentat, la Comissió Territorial d'Urbanisme en la sessió del 6 de març de 2006, acorda:   
Aprovar definitivament el Projecte d'expropiació forçosa per taxació conjunta l'objecte del qual és disposar de terrenys per a la creació d'un polígon industrial perquè puguen establir-se indústries i serveis per a la zona, en el municipi de Siete Aguas.  
Aprovar les valoracions de béns i drets que s'han d'expropiar, així com resoldre totes les al·legacions presentades pels interessats en el present procediment.  
Declarar l'ocupació urgent dels béns i drets afectats.  
Contra el present acord que no posa fi a la via administrativa, en el que afecta al punt 3, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de recepció de la present notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no pot interposar-se recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formule el requeriment indicat, les administracions públiques podran interposar, en el termini de dos mesos, a comptar des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que puga exercir qualsevol altre recurs o acció que estime oportú.  
Respecte dels punts 1 i 2 no pot interposar-se cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.  
Així mateix cal notificar la present resolució als interessats titulars de béns que figuren en el projecte d'expropiació, acompanyant a aquesta còpia el corresponent full de preu just i significant-los que, en el termini dels 20 dies hàbils següents al de recepció d'aquesta notificació, podran manifestar per escrit davant aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.  
Aquesta Comissió traslladarà els fulls d'apreuament impugnats, juntament amb l'expedient al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre règim del sòl i valoracions.  
Fet que certifiquem amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 6 de març de 2006.. El secretari de la Comissió Territorial d'Urbanisme: Alvaro Aleixandre Ortí.